Вёска знаходзіцца на беразе двух азёр. Калісці тут была невялічкая вёска рыбакоў. І вось у часы вайны разам са сваім войскам тут апынуўся кароль і вялікі князь ВКЛ Жыгімонт Аўгуст. Рыбакі з гэтай вёскі паказалі каралю, дзе можна пераправіцца праз раку на той бераг. Пасля гэтага вёску і пачалі называць Пераброддзе. У падзяку кароль даў рыбакам зямлі па 10 км на захад і ўсход.